नवल किशोर रणवीर सेना पर लंबे समय से काम करते रहे हैं। ब्रह्मेश्वर मुखिया एक मात्र उपलब्ध मुकम्मल वीडियो इंटरव्यू भी उन्होंने ही किया था। वह भी अपने लैपटॉप के कैमरे से! पटना के पुनाईचक मोहल्ले के एक मकान में किए गए उस इंटरव्यू में वह मुखिया से सवाल पूछते तो लैपटॉप अपनी ओर घुमा लेते और जब वह जबाव देता तो लैपटॉप उसकी ओर कर देते! आप समझ सकते हैं कि एेसी साधन विहीन पत्रकारिता के लिए कैसे जीवट की आवश्यकता होती है। फारवर्ड प्रेस के प्रिंट संस्करण के मार्च, 2012 अंक में हमने उस इंटरव्यू को प्रकाशित किया था। वह इंटरव्यू हमारे यूट्यूब चैनल पर भी उपलब्ध है।